laion/Wikipedia-Exotic huggingface dataset:
כלבים נגד חתולים: נקמתה של קיטי

כלבים נגד חתולים: נקמתה של קיטי (באנגלית: Cats & Dogs: The Revenge of Kitty Galore) הוא סרט לייב אקשן אמריקאי-אוסטרלי מסוגת קומדיית ריגול שיצא לאקרנים ב-2010 ובוים על ידי בראד פייטון ונכתב על ידי רון ג'יי פרידמן וסטיב בנקיץ'. זהו סרט המשך לסרט כלבים נגד חתולים משנת 2001. בקרב הנצחי בין כלבים לחתולים, חתולה מרושעת ומטורפת בשם קיטי גלור, סוכנת בכירה לשעבר בארגון הריגול "מיאוז", עברה לצד הרעים ולקחה את העניינים כף רגל אחת רחוק מדי. תוך 48 שעות, היא מתכננת לשחרר אל העולם מתקן שטני שמסוגל להכניע את הכלבים ואת החתולים ביחד. כשהם תחת איום מיידי וחסר תקדים, חתולים וכלבים ייאלצו לשתף פעולה בפעם הראשונה בהיסטוריה בברית בלתי הגיונית כדי להציל את עצמם ואת בני האנוש האהובים עליהם מסכנה עולמית. כלב משטרתי כושל בשם דיגס מתגייס למפקדת "כלב" ויחד עם בוץ' הסוכן הבכיר, החתולה הסוכנת קתרין ויון הדואר שיימוס מתגייסים ועובדים יחד כדי להציל את המצב ולמנוע מקיטי גלור להפעיל את המתקן. כריס אודונל - שוטר שרוצה לאמץ את דיגס, למרות שלא מרשים לו ג'ק מקברייר - צ'אק, הבעל החדש של קיטי, קוסם מפוזר ולא יוצלח פרד ארמיסן - פרדריך פול רודריגז - קרליטו המשוגע קירנן שיפקה - ילדה בפארק ג'יימס מרסדן - דיגס, כלב משטרתי כושל אשר מתגייס למפקדת "כלב" ניק נולטי - בוץ' כריסטינה אפלגייט - קתרין, חתולה סוכנת ממפקדת "מיאוז", השותפה של דיגס קאט וויליאמס - שיימוס, יון דואר מגושם בט מידלר - קיטי גלור, חתולת ספינקס, הנבלית של הסרט ניל פטריק האריס - לו, הפך למבוגר מהסרט הקודם ונהיה למנכ"ל מפקדת "כלב" שון הייז - מר טינקלס, חתול פרסי לבן מרושע אשר נמצא בכלא אלקטרז וואלאס שון - קאליקו רוג'ר מור - טאב לזנבי, מנכ"ל מפקדת "מיאוז" ג'ו פנטוליאנו - פק מייקל קלארק דאנקן - סם אליזבת דיילי - סקראמפיטוס, עכבר המחמד של קיטי פיל לאמאר - פאוס, חתול רובוטי, העוזר של קיטי גלעד קלטר - דיגס עמי מנדלמן - בוץ' שרון שחל - קתרין מומי לוי - שיימוס לירון לב - לו חנן רוזן - פיק יורם יוספסברג - סם / חתול אסיר / סנאי פצצה יואב בר לב - טאב לייזנבי דב רייזר - מר טינקלס דור צויגנבום - קאליקו רמה מסינגר - קיטי גלור צביקה פורמן - "פלדה" / קריינות נעמה אוזן - "מעדני" מיכאל עינב - אנגוס גדי לוי - דנקן דדי זהר - שיין דן קיזלר - צ'אק יהויכין פרידלנדר - קפטן פלמינג אורנה כץ - כתבת חדשות מירון אהרונוביץ' - קרייזי קארליטו איילת גל - ילדה חגית דסברג - אמא נורית בנאי קורן - קשישה לורה שופוב - אחיינית של קתרין אלי לולאי - רוקי / קולות רקע חיים אדן - רקס בניהו שיר - קולות רקע דור סרוגו - קולות רקע רונה בקרמן - קולות רקע שמחה ברבירו - קולות רקע מדיה וקבצים בנושא כלבים נגד חתולים: נקמתה של קיטי בוויקישיתוף אתר האינטרנט הרשמי של כלבים נגד חתולים: נקמתה של קיטי "כלבים נגד חתולים: נקמתה של קיטי", במסד הנתונים הקולנועיים IMDb (באנגלית) "כלבים נגד חתולים: נקמתה של קיטי", באתר נטפליקס "כלבים נגד חתולים: נקמתה של קיטי", באתר AllMovie (באנגלית) "כלבים נגד חתולים: נקמתה של קיטי", באתר Rotten Tomatoes (באנגלית) "כלבים נגד חתולים: נקמתה של קיטי", באתר Box Office Mojo (באנגלית) "כלבים נגד חתולים: נקמתה של קיטי", באתר Metacritic (באנגלית) "כלבים נגד חתולים: נקמתה של קיטי", באתר אידיבי "כלבים נגד חתולים: נקמתה של קיטי", במסד הנתונים הקולנועיים KinoPoisk (ברוסית) כלבים נגד חתולים 2 - נקמתה של קיטי גלור, במיזם "אישים" לתיעוד היצירה הישראלית
סוקובוס

לפי אגדות מימי הביניים, הסוקובוס (ברבים: סוקובי; succubi, מלטינית: succuba - "יצאנית") היא שדה שמפתה גברים (בעיקר נזירים) בחלומות לביצוע יחסי מין. כדי להחזיק את עצמן, הסוקובי שואבות אנרגיה מהגברים, לעיתים קרובות עד לתשישות או למוות. לסוקובוס קיים מקביל ממין זכר הקרוי אינקובוס (incubus). לפי פטיש המכשפות (Malleus Maleficarum), אוספות הסוקובי את הזרע מהגברים איתם הן שוכבות, והאינקובי משתמשים בו להפריית נשים. ילדים שנולדו כתוצאה מכך אמורים להיות יותר רגישים להשפעת שדים. אונורה דה בלזק כתב סיפור קצר – הסוקובוס (The Succubus) המדבר על משפטה של סוקובוס שטנית בתחפושת אישה, שבין השאר יכלה להשתמש בשערה כדי ללכוד גברים. תגליף של סוקובוס מהמאה ה-16, הנמצא כיום מחוץ לפונדק בקיימברידג', אנגליה, מצביע על כך שהמוסד פעל בעבר כבית בושת. בדומה לשדים, לא קיים תיאור מדויק ואחיד למראן של הסוקובי. למרות זאת, הן כמעט תמיד מתוארות כנשים מפתות בעלות יופי על-טבעי, לעיתים קרובות עם כנפיים שדיות המזכירות כנפי עטלף; לעיתים, ניתנים להן מאפיינים חיצוניים אחרים של שדים (קרניים, עיני נחש, טלפיים וכדומה). לילית (מיתולוגיה) אינקובוס מדיה וקבצים בנושא סוקובוס בוויקישיתוף סוקובוס, באתר אנציקלופדיה בריטניקה (באנגלית)
אחרי כל השנים (Live)

אחרי כל השנים (Live) הוא אלבום ההופעה השני של הזמר הישראלי עומר אדם. האלבום יצא לאור ב-16 בנובמבר 2017, על ידי חברת התקליטים NMC. האלבום אחרי כל השנים באתר ספוטיפיי
Cannibal (שיר)

"Cannibal" (בעברית: "קניבלית") הוא סינגל שיווקי שהוקלט על ידי הזמרת-יוצרת האמריקאית קשה, מתוך המיני-אלבום הראשון שלה, Cannibal. השיר יצא לאור ב-9 בנובמבר 2010, על ידי חברות התקליטים קימוסבי רקורדס וRCA רקורדס, ויצא ב-3 במרץ 2020, מחדש. כמה שבועות לאחר צאתו, הגיע השיר אל המקום ה-77 במצעד הבילבורד הוט 100. השיר נכתב על ידי קשה, בילבורד, אמו ופבה סברט והופק על ידי בילבורד ואמו גם כן. השיר בדומה לשאר שירי המיני-אלבום, מכיל בתוכו את סגנון הדאנס והפופ. כמו כן, השיר הוא שיר הנושא מתוך המיני-אלבום והוא הרצועה הראשונה בו. עם יציאתו, עלה השיר לרשת הזרמת המדיה ספוטיפיי, בדומה לשאר שירי האלבום. כאשר יצא, לא זכה השיר להצלחה כלשהי בדומה לשירים נוספים של קשה. בשנים 2019–2020 זכה השיר לחשיפה ברשת החברתית טיקטוק. השיר הופיע בלמעלה משמונה מיליון סרטונים שונים באפיליקציה. כמו כן, צבר השיר למעלה מ-35 מיליון השמעות ברשת הזרמת המדיה ספוטיפיי, תוך שביוטיוב צבר האודיו שלו למעלה מ-13 מיליון צפיות. בנוסף לכך, הצליח השיר לחזור אל מצעדי האייטונס של ארצות הברית, הממלכה המאוחדת וקנדה. ב-17 במרץ 2020, פורסם כי השיר הגיע למקום ה-52 במצעד של קנדה הוט 100, לאחר עשור מצאתו המקורית. בנוסף לכך, בסוף השיר ישנן השורות "I love you, I warned you, Rwar!" שהפכו לוויראליות גם כן, כאשר צולמו בכיכובן למעלה מ-200 אלף סרטונים. בפברואר 2020, העלתה אושיית הטיקטוק "Bipolar Betty", סרטון בו היא שרה את שלוש השורות הללו. תוך יממה וחצי צבר הסרטון למעלה מ-10 מיליון צפיות. בעקבות ההצלחה הבינלאומית לה זכה השיר ברשת החברתית טיקטוק בשנת 2019 ובשנת 2020, הוציאה קשה מחדש את השיר, תוך ששילבה בגרסה המחודשת שלו סימפול משירה הידוע "Tik Tok", שיצא בשנת 2009. האודיו הרשמי של השיר הועלה לערוץ היוטיוב של קשה ב-8 בנובמבר 2010, יום לפני צאתו של השיר כסינגל שיווקי מתוך המיני-אלבום. נכון למרץ 2020, מונה הצפיות של האודיו עומד על למעלה מ-13 מיליון צפיות, מה שהופך אותו לאחד מקטעי הווידאו הנצפים ביותר מתוך המיני-אלבום. בשנת 2020, העלתה קשה את קליפ המילים המחודש של השיר. סרטון השיר "Cannibal" באתר יוטיוב קשה, בילבורד, אמו, פבה סברט Kesha – Cannibal (באנגלית), נבדק ב-2020-03-03 Cannibal - EP by Kesha, Genius (באנגלית) Kesha - Cannibal (Official Lyric Video) Kesha, Billboard Cannibal, נבדק ב-2020-03-03 Ke$ha | ♬ Cannibal | on TikTok, TikTok (באנגלית) Kesha’s 10-Year-Old Single “Cannibal” Is Experiencing A TikTok-Fueled Resurgence, Genius (באנגלית) Kesha - Cannibal Canada iTunes Top Songs, kworb.net UK iTunes Top Songs, kworb.net US iTunes Top Songs, kworb.net chart data, .@KeshaRose's "Cannibal" has reached a new peak of #52 on the Canadian Hot 100 a decade after release following its resurgence on TikTok., @chartdata, ‏2020T9:15 (באנגלית) stargirlaur | ♬ original sound | on TikTok, TikTok (באנגלית) Just Me on TikTok, TikTok (באנגלית) Kesha brings Tik Tok to TikTok with iconic album cover trend, Metro, ‏2020-05-15 (באנגלית) Gold & Platinum, RIAA (באנגלית אמריקאית)
למה זה מגיע לי

למה זה מגיע לי (בצרפתית: ?Qu'est-ce qu'on a fait au Bon Dieu. תרגום: מה עשינו בשם אלוהים?) הוא סרט צרפתי משנת 2014, אשר זכה בפרס לומייר על התסריט. לסרט יצא סרט המשך בשנת 2019 (בעברית שמו הוא למה זה מגיע לי 2, ובצרפתית: ?Qu'est-ce qu'on a encore fait au Bon Dieu. תרגום: מה שוב עשינו בשם אלוהים?). לסדרה הופקה טרילוגיה אוקראינית מצליחה בשם "חתונה מטורפת". קלוד ורניי, נוטריון הדוגל בגוליזם ואשתו מארי הם זוג שמרנים קתולים הגרים בשינון, והורים לארבע בנות. כל אחת משלוש בנותיהם הגדולות נישאו לגברים מרקע אתני ודתי שונה: איזבל נישאה לעורך דין מוסלמי ממוצא אלג'יראי, אודיל נישאה ליזם יהודי ממוצא צפון אפריקאי וסגולן נישאה לבנקאי ממוצא סיני. בני הזוג מתיימרים לקבל את חתניהם אך מתקשים להסתיר את אי הנוחות בקבלת אנשים מתרבויות שונות אלו למשפחתם, הם שמים את מירב ציפיותיהם בבתם הקטנה לור, שתביא לביתם בחור העונה לרצונותיהם ובא מרקע מתאים, אך מכאן העניינים מסתבכים כשמתגלה שבן זוגה, איתו היא עומדת להתחתן, הוא אפריקאי מחוף השנהב. בצרפת, הסרט קיבל ביקורות חיוביות עם ציון ממוצע של 4.2/5 מהציבור באתר AlloCiné מתוך למעלה מ-9,200 הצבעות ב-30 במאי 2014, כמו גם מבקרי הקולנוע בעיתונות שהעניקו לסרט ציון ממוצע של 3.7/5 מתוך 7 ביקורות. לה פיגארו כינה את הסרט "ניצחון", ו"תופעה מצחיקה". עם זאת, הביקורות בעולם דובר האנגלית היו פחות חיוביות; הסרט זכה לביקורות מעורבות בבריטניה ובארצות הברית. ה"נשיונל פוסט" כתב כי:"ההומור של הסרט נכשל, כי לפעמים הוא חורג מגבולות הטעם הטוב עם הערות גזעניות ממשיות. שנית (והרבה יותר חשוב בקומדיה) הוא לרוב לא מצחיק בכלל". מגזין וראייטי כתב כי הסרט זכה לביקורת על כך שהוא "מנציח סטריאוטיפים גזעניים והזין את שנאת הזרים של צרפת". בגלל התוכן השנוי במחלוקת של הסרט, היה לו תפוצה עולמית מועטה. ה"טלגרף" הבריטי דיווח כי צופי הקולנוע הבריטים והאמריקאים לא יזכו לראות את הקומדיה הצרפתית הפופולרית, מכיוון שהיא נדחתה על ידי מפיצי סרטים, המחשיבים אותה כשגויה מבחינה פוליטית ואולי גזענית. מדיה וקבצים בנושא למה זה מגיע לי בוויקישיתוף "למה זה מגיע לי", במסד הנתונים הקולנועיים IMDb (באנגלית) "למה זה מגיע לי", באתר AllMovie (באנגלית) "למה זה מגיע לי", באתר Rotten Tomatoes (באנגלית) "למה זה מגיע לי", במסד הנתונים הקולנועיים KinoPoisk (ברוסית) ביקורות אורי קליין, "למה זה מגיע לי?": סרט בורקס טעים במיוחד, באתר הארץ, 30 בנובמבר 2014 לירון סיני, למה זה מגיע לי: גזענות תשמח לבב אנוש, באתר ynet, 7 בדצמבר 2014 עכבר העיר, למה זה מגיע לי, באתר הארץ עכבר העיר, למה זה מגיע לי 2, באתר הארץ
המנון יפן

שלטונך (ביפנית: 君が代 - קִימִי גַא יוֹ) הוא ההמנון הלאומי של יפן. ההמנון הוא אחד ההמנונים הלאומיים הקצרים ביותר שנעשה בהם שימוש כיום, והוא מתבסס על שיר מסוג ואקה מתקופת הייאן. מנגינה להמנון נכתבה בתקופה מאוחרת יותר – תקופת מייג'י, אך היא הוחלפה בלחן שכתבו יושיאיסה אוקו, אקימורי היאשי ופרנץ אקרט בשנת 1880. לא ידוע מי חיבר מילות השיר, אך השיר היה נפוץ ביפן ונהגו לשיר אותו בחגיגות ציבוריות. בשנת 1869 ביקר ביפן מלחין בריטי בשם ג'ון ויליאם פנטון (אנ') וגילה שאין לה המנון רשמי; לפיכך הוא המליץ לאויאמה איוואו, קצין בצבא היפני, לבחור המנון. איוואו בחר את השיר "שלטונך", בשל דמיונו להאל נצור המלכה, והשיר הפך להמנון הלאומי של יפן. איוואו ביקש מפנטון שיכתוב מנגינה עבור ההמנון, ובזו נעשה שימוש עד שנת 1876, עת נזנחה בשל חוסר הפופולריות שלה. מאז תום מלחמת העולם השנייה היה ההמנון בסיס למחלוקת ציבורית מאחר שההמנון מפאר את הקיסר ומשויך לתקופה המיליטריסטית שקדמה למלחמת העולם בה נחשב הקיסר לאל. רבים סבורים כי המנון המנציח את התקופה שקדמה למלחמת העולם אינו יכול לשכון בקנה אחד עם חברה דמוקרטית מודרנית. ביקורות דומות מועלות גם נגד דגל יפן. אף שההמנון היה המנון יפן דה פקטו במשך למעלה ממאה שנים, הוא הוכר רשמית (דה יורה) כהמנון בשנת 1999 עם חקיקת "חוק הדגל הלאומי וההמנון". המונח "קימי" הוא מונח עתיק שמשמעו "אדון" והכוונה היא לקיסר יפן (כיום, אגב, המילה היא פנייה לנוכח בשפה לא רשמית). הרעיון המוצג בהמנון, לפיו חלוקי נחל יכולים לגדול ולהפוך לסלעים, היה פופולרי למדי בתקופת הייאן. דגל יפן סמל יפן מדיה וקבצים בנושא המנון יפן בוויקישיתוף מידע על היצירה "המנון יפן" באתר מיוזיק בריינז קובץ צלילים - המנון יפן (.ra ) אלי לנצמן, "עם וארץ: דגל, המנון, החוקה", באתר אגודת הידידות ולשכת המסחר ישראל-יפן
אדה קלוש

האם התכוונתם ל... אדה קלוש (פסל) – פסל הונגרי אדה קלוש (בלשן) – בלשן הונגרי
קלייר ויליאמס

קלייר ויליאמס (באנגלית: Claire Williams; נולדה ב-21 ביולי 1976) שימשה כסגנית מנהלת קבוצת הפורמולה 1 וכמנהלת בפועל במקומו של אביה, פרנק ויליאמס, הבעלים של הקבוצה"ויליאמס F1".. ויליאמס נולדה לפרנק ויליאמס בעיר וינדזור שבמחוז ברקשייר באנגליה. בשנת 1999 היא סיימה את לימודיה באוניברסיטת ניוקאסל עם תואר בפוליטיקה. לאחר סיום לימודיה הפכה לאחראית תקשורת במסלול המרוצים סילברסטון, שבו מתקיים גרנד פרי בריטניה. בשנת 2002 הצטרפה לקבוצת המרוצים ויליאמס כקצינת תקשורת, ובשנת 2010 הפכה לראש צוות התקשורת. בשנת 2011 מונתה למנהלת השיווק והתקשורת של ויליאמס. במרץ 2012 הפכה לנציגת משפחת ויליאמס בדירקטוריון חברת ויליאמס לאחר התפטרותו של אביה. במרץ 2013 מונתה לסגנית מנהלת קבוצת המרוצים "ויליאמס F1", והיא אחראית על התקשורת, השיווק ושאר ההיבטים העסקיים.. שימשה בתפקיד עד למכירת הקבוצה לקבוצת משקיעים בספטמבר 2020. ב-2016, בזמן חגיגות יום ההולדת של קבוצת ויליאמס, מונתה ויליאמס למפקדת במסדר האימפריה הבריטית. ב-10 באוקטובר 2017 ילדה בן. בינואר 2018 נישאה למארק האריס. מדיה וקבצים בנושא קלייר ויליאמס בוויקישיתוף קלייר ויליאמס, במסד הנתונים הקולנועיים IMDb (באנגלית) Williams F1 (2013). "Our People Claire Williams". Williams F1. אורכב מ-המקור ב-19 בפברואר 2013. נבדק ב-3 ביוני 2013. {{cite web}}: (עזרה) Charlie Cooper (20 באפריל 2013). "My Secret Life: Claire Williams, 36, Williams F1 Deputy Team Principal". The Independent. נבדק ב-29 באפריל 2013. {{cite web}}: (עזרה) Andrew Benson (2 במרץ 2012). "Sir Frank Williams steps down from the Williams team board". BBC Sport. נבדק ב-30 במאי 2013. {{cite web}}: (עזרה) Ian Parkes (27 במרץ 2013). "Frank Williams promotes daughter Claire to deputy team principal at F1 team". The Independent. נבדק ב-27 במאי 2013. {{cite web}}: (עזרה) Andrew Benson (28 במרץ 2013). "Williams names daughter Claire deputy team principal". BBC Sport. נבדק ב-29 באפריל 2013. {{cite web}}: (עזרה) formula1.com (17 במאי 2013). "Claire Williams Q & A:I won't give up until we're back". formula1.com. נבדק ב-3 ביוני 2013. {{cite web}}: (עזרה) טוויטר, באתר mobile.twitter.com "F1: Claire Williams gives birth to a boy". www.crash.net. 10 באוקטובר 2017. נבדק ב-11 באוקטובר 2017. {{cite web}}: (עזרה) טוויטר, באתר mobile.twitter.com
ג'יימס גיי-ריס

ג'יימס גיי-ריס (באנגלית: James Gay-Rees; נולד בשנת 1967) הוא מפיק קולנוע וטלוויזיה בריטי. הוא כמעט נכלל ברשימת זוכי אמי, גראמי, אוסקר וטוני, כאשר רק פרס ה"טוני" חסר לו. לאחר שסיים את לימודיו באוניברסיטת סאות'המפטון, גיי-ריס החל לעבוד אצל מירמקס בלונדון. לאחר מכן הוא עבר לניו יורק לשנה אחת ולאחר מכן עבר ללוס אנג'לס, שם עבד כראש אגף פיתוח בסניף לוס אנג'לס של חברת "Orbit Productions". סרטו הראשון כמפיק היה הסרט "אקזיט דרך החנות" (אנ'), שהיה סרט דוקומנטרי על חייו של אמן הרחוב בנקסי. הסרט, שיצא לקולנוע במרץ 2010, היה מועמד לפרס אוסקר לסרט התיעודי הטוב ביותר בטקס פרסי אוסקר ה-83. באוקטובר 2010 יצא הסרט השני אותו הפיק, "סנה, המבוסס על חייו ומותו של נהג המרוצים איירטון סנה. הסרט זכה בפרס באפט"א לסרט התיעודי הטוב ביותר. בשנת 2012 הפיק את הסרט "מקולין", שהיה מועמד למספר פרסים בטקס פרסי האקדמיה הבריטית לקולנוע ה-66. באותה שנה הפיק גם את סרט הקומדיה "סרט החתונה". בשנת 2014 הפיק את סרט האימה "הדוממים" (אנ') ואת הסרט התיעודי "All This Mayhem". בשנת 2015 הפיק את הסרט התיעודי "איימי (אנ'), על חייה של הזמרת איימי ויינהאוס, שזכה בכ-30 פרסים, ביניהם פרס אוסקר לסרט התיעודי הטוב ביותר בטקס פרסי אוסקר ה-88, פרס באפט"א לסרט התיעודי הטוב ביותר ופרס טריילר הזהב לסרט התיעודי הטוב ביותר. באותה שנה הפיק גם את הסרט התיעודי "פאליו", על מרוץ הסוסים פאליו וכן את הסרט התיעודי "רונאלדו", על חייו של הכדורגלן כריסטיאנו רונאלדו. בשנת 2016 הפיק את הסרט התיעודי "Oasis: Supersonic", על הלהקה "אואזיס". בשנת 2018 הפיק את הסרט התיעודי "דייגו מראדונה", על חייו של הכדורגלן דייגו מראדונה. באותה שנה הפיק גם את הסרט התיעודי "Make Us Dream", על הכדורגלן סטיבן ג'רארד. משנת 2019 הוא המפיק של סדרת הטלוויזיה הדוקומנטרית "פורמולה 1: המרוץ לניצחון". ג'יימס גיי-ריס, במסד הנתונים הקולנועיים IMDb (באנגלית) אקזיט דרך החנות, באתר האוזן השלישית Interview: Producer James Gay-Rees Discusses Chronicling A Fallen Star In AMY, web.archive.org, ‏2016-01-29 Morfoot, Addie (8 בנובמבר 2011). "Gay-Rees: Driving force behind high-profile docs". Variety. נבדק ב-21 בינואר 2016. {{cite web}}: (עזרה) Ford, Rebecca (14 בינואר 2016). "Oscar Nominations: The Complete List". The Hollywood Reporter. נבדק ב-14 בינואר 2016. {{cite web}}: (עזרה) Baftas, The Telegraph
א-סרפנד

א-סרפנד (בערבית: الصرفند; תעתיק מדויק: אלצרפנד) היה כפר ערבי בחוף הכרמל, שנכבש וננטש בזמן מלחמת העצמאות. במקומו הוקם המושב צרופה. במפקד 1922, שנערך על ידי שלטונות המנדט הבריטי, בא-סרפנד הייתה אוכלוסייה של 204 נפש, כולם מוסלמים. במפקד אוכלוסין 1931 של ארץ ישראל היו בכפר 38 בתים מאוכלסים, בהם התגוררו 188 תושבים, כולם מוסלמים. בסקר הכפרים בשנת 1945 האוכלוסייה בכפר הייתה 290 תושבים מוסלמים. שטח הקרקע הכולל של הכפר היה 5,409 דונם. אשר מתוכם הוקצו 22 לחקלאות שלחין, ו-3,244 לגידולי דגנים. לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה היהודית. הכפר חלש על כביש תל אביב–חיפה, ותושביו תקפו תנועה יהודית בכביש. במסגרת קרבות עשרת הימים, כחלק מהנסיון להשתלט על המשולש הקטן ולפתוח לתנועה את הכביש, הותקף הכפר ב-16 ביולי, תוך סיוע בהפגזה מאוניות חיל הים. הכפר ננטש במהלך הקרב. מפות היסטוריות של א-סרפנד מדיה וקבצים בנושא א-סרפנד בוויקישיתוף רטנר דוד, המשטרה הרסה מבנה ליד המסגד בסרפנד, באתר הארץ, 11 במרץ 2002 גדעון לוי, אלכס ליבק, מסע בין אנדרטאות נסתרות לחיים שהיו כאן קודם, באתר הארץ, 9 במאי 2014 Mills, Census of Palestine, 1931, page 48 Government of Palestine, Department of Statistics, 1945, p. 26 ירון, הקומנדו הימי הישראלי בפעולתו הראשונה, חוברת "חיל הים" יולי 1948, עמ' 5. סרפנד, באתר אתרי מלחמת העצמאות.
מפרצון ראמו

מפרצון ראמו (באנגלית: Rameau Inlet) הוא מפרצון מכוסה קרח בחוף הצפוני של חצי האי בטהובן, בדרום מערב האי אלכסנדר, שבאנטארקטיקה. המפרצון ממוקם בין חצי האי פשה, וכף וסטברוק. המפרצון מופה בהתבסס על תצלומי לווין שצולמו על ידי לאנדסאט ב-29 בדצמבר 1973. שמו של המפרצון נתן לו על ידי הוועדה המייעצת לשמות אנטארקטיים של בריטניה. המפרצון נקרא על שמו של המלחין הצרפתי ז'אן-פיליפ ראמו; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. מפרצון ראמו באתר הסקר הגאולוגי של ארצות הברית מפרצון ראמו באתר הגאזט האנטארקטי המשווה SCAR של ממשלת אוסטרליה מפרצון ראמו באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על מנת שמות אתרים באזור
כף וסטברוק

כף וסטברוק (באנגלית: Cape Westbrook) היא לשון יבשה מכוסה שלג, בקצה הדרום מערבי של האי אלכסנדר, שבאנטארקטיקה. הכף מופתה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי משלחת החקר האנטארקטית רון בשנת 1947, ובהתבסס על תצלומי לווין שצולמו על ידי לאנדסאט בשנים 1972–1973. שמה של לשון היבשה ניתן לה על ידי הוועדה המייעצת לשמות אנטארקטיים. לשון היבשה נקראת על שמו של קפטן דארן אי. וסטברוק הבן (Darrel E. Westbrook, Jr) מצי ארצות הברית, שהיה מפקד כוח התמיכה הימי של ארצות הברית באנטארקטיקה במהלך מבצע דיפ פריז, בין יוני 1978 ועד יוני 1980. כף ווסטוק כף וסטברוק באתר הסקר הגאולוגי של ארצות הברית כף וסטברוק באתר הגאזט האנטארקטי של ממשלת אוסטרליה כף וסטברוק באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
נקודת דייקמן

דייקמן נקודה (באנגלית: Dykeman Point) היא לשון יבשה מכוסה שלג, בין מפרצון ראמו ומפרצון ורדי, בקצה המערבי של חצי האי פשה, בצידו הצפוני של חצי האי בטהובן, בדרום-מערב האי אלכסנדר, שבאנטארקטיקה. הכף מופתה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בין השנים 1967–1968, ובהתבסס על תצלומי לווין שצולמו על ידי לאנדסאט בשנים 1972–1973. שמה של לשון היבשה ניתן לה על ידי הוועדה המייעצת לשמות אנטארקטיים. לשון היבשה נקראת על שמו של קומנדר פול ר. דייקמן (Paul R. Dykeman) מצי ארצות הברית, שהיה מפקד טייסת VXE-6 בין מאי 1981 למאי 1982. כף ווסטוק כף וסטברוק נקודת דייקמן באתר הסקר הגאולוגי של ארצות הברית נקודת דייקמן באתר הגאזט האנטארקטי של ממשלת אוסטרליה נקודת דייקמן באתר הגאזט האנטארקטי המשווה SCAR של ממשלת אוסטרליה מועדי זריחת ושקיעת השמש והירח בנקודת דייקמן מזג האוויר הנוכחי בנקודת דייקמן תחזית מזג אוויר עדכנית ארוכת טווח עבור נקודת דייקמן נתוני מזג אוויר היסטוריים עבור נקודת דייקמן גאזט השמות האנטארקטיים הרשמי של ארצות הברית מידע גאוגרפי והיסטורי
מדרון קאיפר

מדרון קאיפר או מתלול קאיפר (באנגלית: Kuiper Scarp) הוא מדרון (מתלול), בצידו המזרחי של האי אלכסנדר, שבאנטארקטיקה. המדרון ממוקם לגדתו הדרומית של קרחון אורנוס. המדרון התגלה לראשונה וצולם מן האוויר על ידי לינקולן אלזוורת', בטיסתו מעל האזור ב-23 בנובמבר 1935. המדרון מופה על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. המדרון נסקר על ידי הסקר האנטארקטי הבריטי בין השנים 1961–1973. שמו של המדרון ניתן לו על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא המדרון על שמו האסטרונום ג'ררד קאיפר (חריט קויפר), שעל שמו נקראת גם חגורת קויפר, אשר גילה בשנת 1948 את מירנדה - אחד הירחים של כוכב הלכת אורנוס (שמו של המדרון ניתן לו בעת שניתן שמו של קרחון אורנוס הסמוך). מדרון קאיפר באתר הסקר הגאולוגי של ארצות הברית מדרון קאיפר באתר הגאזט האנטארקטי של ממשלת אוסטרליה מדרון קויפר באתר הגאזט האנטארקטי המשווה SCAR של ממשלת אוסטרליה נתוני מזג אוויר עדכניים עבור מדרון קאיפר מידע גאוגרפי והיסטורי מידע היסטורי היסטוריה של שמות אתרים בסביבת הקרחון
האיגוד הישראלי לשיקום הפה

האיגוד הישראלי לשיקום הפה נוסד בסוף שנת 1968, איגוד ראשון מסוגו בתוך ההסתדרות לרפואת שיניים בישראל. לקדם את הידע המקצועי והמדעי של חברי האיגוד הישראלי לשיקום הפה על ידי ארגון כנסים, מפגשים והרצאות בתחומי שיקום הפה. לעודד את המחקר, ולשמש כפורום לדיון בנושאי שיקום הפה. לקדם את המודעות לתחומי העיסוק של המומחה לשיקום הפה בקהילה. לקדם קשרים מקצועיים בין האיגוד הישראלי לשיקום הפה לבין איגודים בינלאומיים בתחום שיקום הפה. דחיפה גדולה להתפתחות האיגוד ניתנה בשנות השבעים כאשר חזרו ארצה ראשוני הבוגרים מבית הספר לרפואת שיניים מירושלים אשר נסעו להשתלם בארצות הברית. הוועד החדש ארגן כינוסים מקצועיים. בתחילת שנות השמונים נפתחה תוכנית ההתמחות הראשונה בארץ בשיקום הפה, בבית הספר לרפואת שיניים בירושלים. אחריה נפתחו תוכניות התמחות בבית הספר לרפואת שיניים בתל אביב ובמסגרת חיל הרפואה, במרכז לרפואת שיניים בתל השומר. חברי האיגוד יזמו והובילו את תוכניות ההתמחות שהשפיעו על האיגוד באופן בולט. האיגוד הישראלי לשיקום הפה מקיים קשרים עם איגודים בינלאומיים בתחומי שיקום הפה, בהם האיגוד האירופאי לשיקום הפה - European Prosthodontic Association והאיגוד הבינלאומי לרפואת שיניים דיגיטלית - Digital Dentistry Society. יושב הראש הראשון של האיגוד היה פרופ' יצחק מיכמן. יו"ר האיגוד לשנת 2019–2020 הוא ד"ר ארבל שרן. יו"ר האיגוד שייכנס לתפקידו בכנס השנתי במרץ 2020 הוא ד"ר יוסי גלייטמן. האיגוד הישראלי לרפואת הפה אתר האינטרנט הרשמי של האיגוד הישראלי לשיקום הפה האיגוד הישראלי לשיקום הפה, ברשת החברתית פייסבוק
טויוטה מארק X זיאו

טויוטה מארק X זיאו (ביפנית: トヨタ・マークXジオ, באנגלית: Toyota Mark X ZiO) הוא מיניוואן בגודל בינוני (Mid-size car (אנ')) מתוצרת יצרנית הרכב היפנית טויוטה (ביפנית: トヨタ自動車), אשר יוצר בין השנים 2007–2013 ביפן. דגמי "טויוטה מארק X זיו" שווקו מספטמבר 2007 5 דלתות הצ'בק. 6-7 נוסעים. מנוע קדמי. מנועי בנזין. מנוע קירור מים. סוגי הנעות: הנעה קדמית 4x2, הנעה כפולה 4x4. קיבולת מכל דלק - 60 ליטר. "Toyota Mark X ZiO 240G " - הורכב בדגם מנוע 4 צילינדרים "Toyota Mark X ZiO 350G" - הורכב בדגם מנוע V6 צילינדרים "DBA-ANA10" "DBA-ANA15" "DBA-GGA10" "טויוטה מארק X זיאו" "טויוטה מארק X זיאו" - מבט לתא הנהג "טויוטה מארק X זיאו", שנת 2011 "טויוטה מארק X זיאו", שנת 2011 "טויוטה מארק X זיאו" "טויוטה מארק X זיאו" טויוטה טויוטה אופה אתר האינטרנט הרשמי של טויוטה מארק X זיאו (ביפנית) מדיה וקבצים בנושא טויוטה מארק X זיאו בוויקישיתוף טויוטה מארק X זיאו, סרטון באתר יוטיוב טויוטה מארק X זיאו, סרטון באתר יוטיוב "טויוטה מארק X זיאו" דגם חדש ביפן Toyota Launches New Model 'Mark X ZiO' in Japan" (Press release). Toyota. 2007-09-26. Retrieved 2007-09-26. "טויוטה מארק X זיאו", מנוע 6 צילינדרים, שנת 2007 - מפרט carfolio.com/specifications/models שבעים וחמש שנים לטויוטה / ראו "טויוטה מארק X זיאו" (חודש שיווק: ספטמבר 2007 global.com/company/history_of_toyota/75years/data/automotive_business/products_technology "טויוטה מארק X זיאו", הנעה 4x4, שנת 2007 - מפרט carfolio.com/specifications/models/car "טויוטה מארק X זיאו" - דגמים goo-net-exchange.com/catalog/TOYOTA__MARK_X_ZIO
אליפות אירופה בכדורגל עד גיל 21 - 1986

אליפות אירופה בכדורגל עד גיל 21 - 1986 היא המהדורה החמישית של אליפות אירופה לנבחרות צעירות שמארגנת אופ"א. הטורניר התקיים בין ה-12 במרץ 1986 ל-29 באוקטובר 1986. שמונה הנבחרות המעפילות התמודדו, החל משלב רבע הגמר ועד לשלב הגמר, במתכונת בית-חוץ, ללא מארחת וללא משחק על מקום שלישי. נבחרת ספרד זכתה בטורניר בפעם הראשונה בתולדותיה, לאחר שגברה בשלב הגמר 0–3 בדו-קרב בעיטות עונשין על איטליה, לאחר שוויון 3–3 בסיכום שני המפגשים. שלב המוקדמות החל בשנת 1984, והשתתפו בו 29 נבחרות צעירות. הנבחרות שהשתתפו בטורניר חולקו לשמונה בתים, בני שלוש או ארבע נבחרות כל אחד. הבתים התבססו בעיקרם על בתי מוקדמות מונדיאל 1986, עם מספר שינויים בשל נבחרות שהשתתפו במוקדמות המונדיאל ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר. נבחרת שוודיה העפילה לטורניר הגמר לראשונה בתולדותיה. 1 במודגש: זכתה בטורניר בתואר שחקן הזהב, הניתן לשחקן המצטיין בטורניר, זכה מנולו סאנצ'יס, בלם הנבחרת הזוכה ספרד. ארבעה שערים איטליה ג'אנלוקה ויאלי שלושה שערים ספרד אלוי אולאיה הונגריה יוזף סקרש שני שערים ספרד צ'יקי בגיריסטיין ספרד אאוחניו בוסטיניורי הונגריה קלמן קובאקס ספרד רוברטו פרננדס ספרד ויקטור דייגו דף הטורניר באתר הרשמי של אופ"א